open-index/open-wikipedia-markdown huggingface dataset:
Peter Edvard Vorum

**Peter Edvard Vorum** (født 4. oktober 1884 i Sparbu, død 24. april 1970 i Rendalen) var norsk lærer, ordfører i Ytre Rendal 1914-1934, og stortingsrepresentant for Arbeiderpartiet fra 1934 til 1945. Som ordfører representerte han både Arbeiderdemokratene, Arbeiderpartiet og NS.

Han ble født ved Steinnes i Sparbu som sønn av gårdbruker Christoffer Olsen Vorum (1843–1915) og Karoline Elvine Ertsaas (1855–1890) på gården Vårem. Han gikk på Ogndal folkehøgskule 1901–1902, det var en flyttbar folkehøgskole eid av Anton Fjær som var i Ogndal 1900–02 og deretter flere andre steder før den i 1914 ble stedfast som Skogn folkehøgskole. Han tok eksamen ved Levanger lærerskole i 1905. Etter dette var han ansatt som lærer ved Falstad skolehjem og en skole i Egge i 1905, og siden ved en skole i Andenes fra 1906 til 1909. Han gikk på Askov folkhøjskole i Danmark 1909–1910. Fra 1910 var han ansatt som lærer i Ytre Rendal, etterhvert også som klokker. Han ble valgt som ordfører ved Ytre Rendal herredsstyre gjennom syv perioder fra 1913 til 1934. Han representerte først Arbeiderdemokratene, og meldte seg i 1923 inn i Arbeiderpartiet. I 1929 fikk han vervet som fylkesrevisor, og i perioden 1932 til 1933 var han formann i fylkestinget. Han var gjennom 1930-årene leder i komiteen for *Rendalssenkningen*, nedreguleringen av vannstanden i Lomnessjøen for å øke arealet åkerland i bygda. 

Vorum ble i 1933 valgt inn på Stortinget som 5. representant fra Hedmark. Han ble medlem av kirke- og skolekomiteen og ble gjenvalgt til Stortinget ved stortingsvalget i 1936. 

Han meldte seg inn i Nasjonal Samling i desember 1940, og ble først ordfører i Ytre Rendal våren 1941, deretter rådmann i Åmot kommune fra april 1941 til 1945. Han var også ordfører i Åmot fra desember 1941 og til utpå vinteren i 1944.» Han var konstituert skoledirektør i Hedmark fra 1944, etter at Arne Juland ble syk. Vorum var den eneste fra Arbeiderpartiets parlamentariske gruppe fra 1936 som meldte seg inn i NS. Under landssvikoppgjøret i 1948 ble han dømt til fem års tvangsarbeid, ti års rettighetstap og tap av lærerstillingen.

Han hadde ord på seg for å ha vært en populær ordfører før krigen, men dette endret seg etter at han sluttet seg til Nasjonal Samling i 1940 og ble oppnevnt som ordfører og senere som rådmann av Quisling-regimet. Han ble i 1944 omtalt i den norskspråklige avisen *[[Nordisk Tidende]]* i New York i serien «Undergangsprofiler». I en ellers kritisk omtale ble det pekt på at Vorum før krigen hadde vært både en dyktig og populær ordfører. Avisen mente at han nå hadde tapt all anseelse: «ingen i Østerdalen er hatet som han – ingen har vært dypere foraktet.» 

Hans kone Magna var datter av Vorums forgjenger som ordfører i Ytre Rendal, Karl Akre, og svigerinne med trekkspilleren Ottar E. Akre.

## Stortingskomiteer
* Kirke- og skolekomiteen 1934–1936 og 1937–1945

## Referanser


## Eksterne lenker
*
Peter Thorvald Gaustad

**Peter Thorvald Gaustad** (født 7. desember 1878, død 11. januar 1949) var en norsk gårdbruker og offiser, samt stortingspolitiker for Høyre.

Han ble født ved gården Gaustad i Stange som sønn av gårdbruker Gunder Pedersen Gaustad (1830–1904) og Ingrid Olsdatter Berger (1844–1921). Han var student i Hamar ved århundreskiftet og ble siden uteksaminert ved Den militære høyskole i 1905. Han ble deretter uteksaminert fra Den gymnastiske Centralskole i 1907 og var ansatt som gymnastikklærer ved Hamar høyere almenskole frem til 1911. Samme år overtok han slektsgården og ble samtidig kaptein og kompanisjef i Hæren, en stilling han beholdt frem til 1930.

Fra 1913 til 1916 var han varaordfører i Stange herredsstyre, og i de to periodene 1916–1919 og 1925–1928 var han medlem av Stange formannskap. I 1930 ble han forfremmet til major og forrettende sjef for Østopland Infanteriregiment nr 5, en stilling han beholdt frem til 1938 da han ble forfremmet til oberstløytnant og leder for samme regiment. Gaustad ble valgt inn på Stortinget som 5. representant etter valget i 1930 fra valgkretsen *Hedmark fylke*, hvor han fungerte som medlem av landbrukskomiteen.

Gaustad hadde flere mindre offentlige verv i hjemkommunen rettet mot landbruk. Som offiser under angrepet på Norge i 1940 deltok han i felttoget i Østerdalen og ble siden internert i Sverige mot slutten av juni samme år. Gaustad døde ved hjembygda i januar 1949 i en alder av 70 år.

## Stortingskomiteer
* Landbrukskomiteen 1931–1933

## Referanser


## Eksterne lenker
*
Kristian Lian

**Kristian Lian** (født 7. juni 1895, død 3. oktober 1931) var en norsk herredsagronom, stortingsrepresentant for Arbeiderpartiet, og ordfører i Engerdal 1929–31.

Han ble født i Benson County i Nord-Dakota i USA som sønn av gårdbrukeren Enok Lian (1866–1952) og Gunhild Kristine Lian (1867–1949), opprinnelig fra Rissa. Han var elev ved Skjetlein landbruksskole ved Leinstrand fra 1915 til 1916, og deretter ved Statens Småbrukslærerskole i Asker fra 1917 til 1918. Av tidlig yrkeserfaring arbeidet han blant annet som gruvearbeider i Røros og som anleggsarbeider ved Statens elektrisitetsverk i Hasselvika. Etter dette fungerte han som agronom, og ble ansatt som herredsagronom i Engerdal i Hedmark fra 1922. Han var formann i Engerdals jordstyre i perioden 1922 til 1928. 

Fra 1925 var han medlem av Engerdal herredsstyre, og i perioden 1928 til 1931 var han kommunens ordfører. Lian ble valgt inn på Stortinget som 7. representant etter valget i 1930 fra valgkretsen *Hedmark fylke*, hvor han fungerte som medlem av landbrukskomiteen. Han døde 36 år gammel på Elverum sykehus av en alvorlig blindtarmbetennelse i oktober 1931, tidlig i stortingsperioden, og kort tid før ordførerperioden var fullført. Han ble erstattet som ordfører av Knut Omang, og som stortingsrepresentant av Karsten Fonstad. Han er gravlagt ved Hasselvika kirke i Rissa i Trøndelag.

## Stortingskomiteer
* Landbrukskomiteen 1931–1933 
## Referanser


## Eksterne lenker
*
Svømming under Panamerikanske leker 1971

**Svømming under Panamerikanske leker 1971**. Svømming var med som en av flere sporter i de sjette Panamerikanske leker som ble arrangert i Cali i Colombia fra 30. juli til 13. august 1971. Det var tolv individuelle og tre stafetter for menn og tolv og to stafetter for damer. USA ble beste nasjon med tjueto gullmedaljer foran Canada med seks.

## Medaljer

### Resultater
#### Menn

#### Damer

## Eksterne lenker
*  Panamerikanske leker 1971
Svømming under Panamerikanske leker 2011

**Svømming under Panamerikanske leker 2011**. Svømming var en av flere sporter i de 16. Panamerikanske leker som ble arrangert i Guadalajara i Mexico i perioden 14. til 30. oktober 2011. Det ble konkurrert om 34 titler, 17 for menn og 17 for damer og USA ble beste nasjon med atten gullmedaljer foran Brasil med ti.

## Medaljer

### Resultater
#### Menn

#### Damer

## Eksterne lenker
*  Panamerikanske leker 2011
Hard Candy (film)

***Hard Candy*** er en psykologisk thriller fra 2005 om en konfrontasjon mellom en hebefil og en ikke så uskyldig tenåring. Filmen er en uavhengig produksjon i regi av David Slade. Manus er ved Brian Nelson og hovedrollene spilles av Patrick Wilson og Elliot Page. 

Filmen er den første av Slade som tidligere bare har jobbet med musikkvideoer.

## Handling

Filmen åpner med en flørt på et Chat-rom mellom den 14 år gamle Hayley Stark (spilt av Elliot Page) og den 32 år gamle fotografen Jeff Kohlver (Patrick Wilson) som blir enig om å møte for første gang på en kafé. Etter å ha møttes på denne Kafé foreslår Hayley at de drar tilbake til Jeff sitt hus, noe de gjør. Når de ankommer lager Hayley Screwdriver (en cocktail med Appelsinjus og Vodka) etter å ha fortalt Jeff at hun ikke vil drikke det han hadde mikset til hun fordi hun ikke drikker annet enn hva hun selv mikser. Hayley som er tilsynelatende litt beruset, foreslår at Jeff  skal ta noen bilder av henne, lignende de som henger på veggen av noen unge jenter hjemme hos Jeff. Når Hayley danser og poserer, begynner Jeff å føle seg desorientert og besvimer kort tid etter.  

Jeff våkner opp bundet til en kontorstol, Hayley forklarer at hun hadde dopet han ned og at hun også hadde sporet han ned. Hun forklarer han at hun vet at han er en hebefil. Jeff nekter disse beskyldningene og sier han er uskyldig. Hayley leter hektisk  rundt i huset, og finner til slutt en gjemt safe som inneholder bilder av Donna Mauer, en lokal jente som hadde blitt kidnappet og mistenkt drept, men liket hadde ikke blitt funnet. Jeff nekter noen som helst innblanding med Mauers forsvinning og prøver å rømme. Hayley kveler ham med en plastisk pose til han besvimer igjen.

Jeff våkner igjen, denne gangen bundet til et stålbord med en plastisk pose med is i over kjønnsorganene. Hayley konfronterer han igjen om Donna Mauer, og informerer han om at hun skal kastrere han. Etter en lang samtale begynner hun å skrive en e-mail til Janelle, Jeff sin eks-kjæreste. Jeff prøver å advare henne med trusler, forhandling og en historie om hvordan han ble mishandlet som barn, men til tross for disse forsøkene forsetter likevel Hayley operasjonen.

## Noter

## Referanser


## Eksterne lenker
*
Bernal (Querétaro)

**Bernal** (otomi: *Ma'hando*) er en landsby i Ezequiel Montes kommune i den meksikanske delstaten Querétaro. Den har 3&nbsp;965 innbyggere (2010).

Bernal ligger ved foten av Peña de Bernal, verdens tredje høyeste monolitt. Landsbyen har godt bevart arkitektur fra kolonitida. Den er et populært turistmål og har status som «Pueblo Mágico».

Navnet Bernal kommer fra baskisk *Vernal*, som betyr «Steinsted».

## Bilder

Fil:ParroquiaSanSebastianen Bernal.JPG|Parroquia de San Sebastián i Bernal
Fil:RockyPeakBernal fromTownBernalQueretaroMexico.jpg|Peña de Bernal sett fra Bernal
Fil:Pena de bernal 2006.jpg|Peña de Bernal
Fil:2008.03.29.150917 Bernal Querétaro.jpg|Peña de Bernal


## Referanser


## Eksterne lenker
* 
* Bernal hos Pueblos México
Christian Wilhelm Wisbech

**Christian Wilhelm Wisbech** (1832–1897) var en norsk marineoffiser og politiker før Høyre.

Wisbech var Kaptein i Den norske marinen. Han ble valgt inn på Stortinget i 1883 og 1889 som representant for Jarlsberg og Larviks Amt.

Christian Wilhelm Wisbech ble født i Bergen som sønn av Christian Wisbech (1801–1869) og Alida Georgine Brunchorst (1803–1860). Han giftet seg i 1857 med Thora Heiberg (1835–1916) som var datter av professor i medisin Christen Heiberg (se slekten Heiberg).  Deres datter Christine Wilhelmine Wisbech (1860–1949) var gift med embetsmannen Ole Furu.

## Referanser


## Eksterne lenker
*
Cuitzeo

**Cuitzeo** er en landsby og en kommune i den meksikanske delstaten Michoacán. Den ligger ved bredden av Cuitzeosjøen, ved grensa til delstaten Jalisco, om lag 34 km fra Morelia. Selve landsbyen hadde 10&nbsp;239 innbyggere i 2010, mens hele kommunen hadde 28&nbsp;227 innbyggere.

I Cuitzeo ligger det gamle augustinerklosteret Santa María Magdalena, som i dag huser et museum og et utstillingssenter. Landsbyen har status som «Pueblo Mágico».

Navnet Cuitzeo er purépecha og betyr «Krukkestedet».

## Referanser


## Eksterne lenker
*
Cuitzeosjøen

**Cuitzeosjøen** er den nest største innsjøen i Mexico. Den ligger på grensa mellom delstatene Guanajuato og Michoacán. Den dekker et areal på mellom 300 og 400 km², og er på det meste 27 meter dyp. Den ligger på 1840 meters høyde over havet.
Sykling under Panamerikanske leker 1971

**Sykling under Panamerikanske leker 1971**. Sykling var med som en av flere sporter i de sjette Panamerikanske leker som ble arrangert i Cali i Colombia fra 30. juli til 13. august. Det var tre individuelle og en lagkonkurranse i banesykling og en individuell og en lagkonkurranse i landeveissykling. Colombia ble beste nasjon med to gullmedaljer.

## Medaljer

### Resultater

## Eksterne lenker
*  Panamerikanske leker 1971
Johannes Worum

**Johannes Tørrissen Worum** (1817–1889) var en norsk stortingsrepresentant, ordfører, lærer og kirkesanger.

Han var utdannet fra Asker seminar fra 1839, og var kirkesanger og folkeskolelærer i hjembygda fra 1840 til 1862.

Worum ble valgt inn på Stortinget i 1854 og 1859 som representant for Nordre Trondhjems amt. På Stortinget var han sterkt engasjert i de store skolereformene i samtiden, og fungerte som sekretær i Reformforeningen, en forløper til partiet Venstre. Han var ordfører i Ytterøy herred 1848–1851 og 1856–1859, herredskasserer 1845–1873, «direktør» (dvs. styremedlem) i Ytterø Prestegjelds sparebank fra dens opprettelse i 1862, og hadde flere andre offentlige verv. Ved stortingsvalget i 1882 var han valgmann for Ytterøy prestegjeld, valgt for Venstre.

Han var nest eldst av seks barn av gårdbruker og stortingsmann Tørris Johnsen Worum og hustru Ingeborg Olsdatter Holing på Sandstad på Ytterøy. Hans halvbror, fra morens første ekteskap, var stortingsmann Anders Sandstad. Han giftet seg i 1840 med Olava Bjørvik. De fikk elleve barn, hvorav flere utvandret til Amerika og fikk etterkommere der. 

Han døde i 1889 og ble begravet fra Ytterøy kirke.

## Referanser


## Eksterne lenker
*
Spandau rådhus

**Spandau rådhus** ble oppført mellom 1910 og 1913 etter tegninger av arkitektene Heinrich Reinhardt og Georg Süßenguth. Rådhuset finnes i Carl Schurz Strasse 2–6 like ved Spandau stasjon i ortsteilen Spandau.

Rådhuset fikk store skader under bombingen av Berlin i den andre verdenskrigen. Forhallen med rik utsmykning i jugendstil, ble restaurert i årene 1987–1988. Bygningen brukes til bydelsadministrasjon og som møtested for bydelen Spandaus folkevalgte forsamling (Bezirksverordnetenversammlung).

Rådhuset ligger ved Spandau stasjon for S-bahn og fjerntog og ved endestasjonen til U-Bahnlinje U7, *Spandau Rathaus*.

## Eksterne lenker
*
Taekwondo under Panamerikanske leker 2011

**Taekwondo under Panamerikanske leker 2011**. Taekwondo er en av flere sporter i de sekstende Panamerikanske leker som blir arrangert i Guadalajara i Mexico fra 14. til 30. oktober. Det skal konkurreres i fire vektklasser for både damer og menn.

## Medaljer

### Resultater

#### Menn

#### Damer

## Eksterne lenker
*  Panamerikanske leker 2011
Li He

**Li He** (kinesisk: 李賀, Wade-Giles: *Li Ho*, født 790 i Changgu – dagens Luoyang i provins Henan i Kina, død 816), stilnavn: **Changji** (長吉), var en kortlivet kinesisk dikter under det senere Tang-dynasti, kjent for sin ukonvensjonelle og billedrike stil og bruk av synekdoker.

Oppmuntert av Han Yu, som beundret hans talent, gikk Li opp til den keiserlige embedsmannseksamen, men bestod den ikke. Trass i sin adelsbakgrunn levde han et fattigslig liv som lavere funksjonær og døde i en alder av 27 år. 

Av hans dikt har 240 overlevd til ettertiden. Hans samlede verker ble utgitt med forord av  Du Mu, og en kort biografi ble skrevet av Li Shangyin. Selv om hans dikt ble høyt verdsatt under Tang-dynastiet, fant ingen av dem veien inn i samlingen 300 Tang-dikt. 

## Referanser


## Litteratur
*François Jullien: *Detour and Access: Strategies of Meaning in China and Greece*. ISBN 1890951110
*J. D. Frodsham (1970): *The Poems of Li Ho (791-817)*. Oxford: Clarendon Press. ISBN 0198154364.
* A. C. Graham (1977): *Penguin Classics: Poems Of The Late Tang*. Penguin Group.
*Qian, Zhongnian, "Li He". *[[Encyclopedia of China]]* (Chinese Literature Edition), 1st ed.

## Eksterne lenker
* Biography
Alessio Bolognani

**Alessio Bolognani** (født 17. november 1983 i Cavalese) er en italiensk tidligere skihopper og senere trener. Han representerte GS Fiamme Gialle.

Han konkurrerte internasjonalt i årene 2001-2007, hovedsakelig i kontinentalcupen, der hans beste sammenlagtplassering var 67.-plass i 2004/05. Han deltok i sju verdenscuprenn, men greide ikke å bli blant de 30 beste og ta verdenscuppoeng i noen av de individuelle rennene; best var 42.-plass i Garmisch-Partenkirchen 1. januar 2007. I den tysk-østerrikske hoppuka 2006/07 ble han nummer 52 sammenlagt.

I VM i Oberstdorf i 2005 var han på det italienske laget som ble nummer 12 og 15 (begge av 15 lag) i lagkonkurransene i stor- og normalbakke. Han greide ikke å kvalifisere seg til de to individuelle rennene. I OL i Pragelato (Torino) i 2006 ble han nummer 44 av 50 deltakere i storbakken og var på laget som ble nummer 11 av 16 lag i lagkonkurransen.

Alessio Bolognani ble italiensk mester i skihopping i 2003. Han har i senere år vært trener for det italienske kvinnelandslaget i skihopping.

## Referanser


## Kilder
* Sports Reference: Alessio Bolognani  (besøkt 16. oktober 2011)
* Federazione Italiana Sport Invernali: Salto speciale, l'albo d'oro degli Assoluti (italienske mestere, italiensk, besøkt 16. oktober 2011)
* Federazione Italiana Sport Invernali: Atleti Salto e CN: Stagione 2011-2012 – Staff Tecnico Salto (italiensk, besøkt 16. oktober 2011)

## Eksterne lenker
*
Renault Sport F1

**Renault Sport F1** er den nåværende inkarnasjonen av Renaults engasjement i Formel 1. Det ble dannet på slutten av 2010, da bilprodusenten solgte de siste 25 prosentene av sin eierandel av Formel 1-teamet Renault F1, som har base i Enstone i England, til hovedaksjonæren Genii Capital. Renault beholdt imidlertid selv kontroll over motorfabrikken i Viry-Châtillon i Frankrike, som fortsatte under navnet Renault Sport F1.

Hovedvirksomheten til Renault Sport F1 er å levere motorer (RS27, 2,4 liters V8) til sine partnerteam, som per  er Lotus Renault GP, Team Lotus og Red Bull Racing. Fra -sesongen vil også Williams kjøre med motorer fra Renault. 

## Resultater
*Se Renaults Formel 1-resultater

## Referanser


## Eksterne lenker
*
Ingvald B. Aase

**Ingvald Berentin Aase**  (født 5. februar 1882 i Bergen, død 23. mai 1948) var en norsk fagforeningsleder og politiker for Arbeiderpartiet og Norges Kommunistiske Parti.

Han fikk sitt fagbrev som maler i 1907. Han ledet samvirket  Bergens Malerverksted fra 1914 til 1923. Han var formann i   Malersvennenes forening i Bergen fra  1912 til 1916,   og Bergen faglige samorg i 1917.

Aase var medlem av Bergen bystyre fra 1916 til 1933 i perioden fra  1919 til 1931 satt han i formannskapet. Han var også styremedlem i avisen *[[Arbeidet]]*.

Han ble valgt til Stortinget fra Bergen i 1922, han representerte da  Arbeiderpartiet. Han ble gjenvalgt i 1925, da som representant for Norges Kommunistiske Parti. Han hadde sin tredje periode på Stortinget fra 1928 til 1930. Aase meldte seg ut av NKP i 1929 og gikk tilbake til DNA.

I 1930 ble han ansatt som sekretær i Norsk Bygningsarbeiderforbund. Han ble valgt til formann i forbundet i  1933. Fra 1934 til sin død i 1948 var han hovedkasserer i Landsorganisasjonen. 

## Medlemskap i Stortingskomiteer
* 1922&ndash;1924 	 medlem i næringskomite nr. 2 
* 1925&ndash;1927 	 medlem i universitets- og fagskolekomiteen 
* 1928&ndash;1930 	 medlem i universitets- og fagskolekomiteen

## Referanser


## Kilder
* NSD Ingvald B. Aase 

## Eksterne lenker
*
Lars Minsaas

**Lars Fredrik Bjørn Minsaas** (også kjent som *Fred Bjønner*; født 2. september 1904 i Leksvik, død 20. april 1986 i Oslo) var en norsk pianist, komponist og orkesterleder.

Etter å ha studert klaver ved École Normale de Musique de Paris dannet han i 1930 *Fred Bjønners orkester*, senere best kjent som *Minsaas' orkester*, som han ledet frem til 1937. Dette orkesteret etablerte seg som fast danseorkester i Britannia Hotels Palmehaven i Trondheim, men ble kjent over hele landet gjennom direktesendte radiooverføringer av de populære  middagskonsertene orkesteret ga hver ettermiddag. Orkesteret ble også kjent gjennom flere grammofoninnspillinger. Bl.a. gjorde de sammen med sangeren Øivind Lunde en serie med plateopptak for Parlophone i 1932. Etter sin orkestertid i Trondheim flyttet Minsaas til Oslo, hvor han de første årene etter krigen var kapellmester først på Speilen, Grand Hotel, senere på Logerestauranten og Hotel Continental. Han virket også som pianist, repetitør, dirigent og komponist ved Centralteatret, Oslo Nye Teater og Nationaltheatret.

Som komponist gjorde Minsaas seg først kjent gjennom en del slagere tidlig på 30-tallet, deriblant  orkesterets kjenningsmelodi «Lytter du?» og «Lailas kjærlighetssang» til stumfilmen *[[Laila (norsk stumfilm)|Laila]]*. Senere komponerte han mer seriøst anlagte sanger, fremført av blant andre Kirsten Flagstad og Aase Nordmo Løvberg. I tillegg har han komponert en rekke verker for orkester, samt soloverker for klaver, fiolin og obo. Flere av orkesterverkene er inkludert i NOPAs plateserie *Light Music from Norway*, og to av klaverstykkene er innspilt med Kjell Bækkelund på CD-en *[[Dagdrømmer]]*.

## Referanser


## Eksterne lenker
* Bjørn Stendahl, *Jazz, hot & swing: Jazz i Norge 1920-1940*, diskografi av Johs. Bergh (1987): 68-9,94. Nasjonalbiblioteket
Partibokstav

**Partibokstav** eller **listebokstav**, offisielt **bokstavbetegnelse**, er en bokstav som brukes for det enkelte parti på stemmesedler ved allmenne valg i Danmark. Partibokstaven skal gjøre stemmeseddelen mer oversiktlig for både velgeren og valgstyret. Partibokstavene samsvarer ikke nødvendigvis med partienes navneforkortelser.

Færøyene og Island har også partibokstaver etter sine respektive valg- og partilover.

## Liste over partibokstaver i Danmark
Listen viser bokstavbetegnelser ved folketingsvalg siden 1943 og europaparlamentsvalg siden 1989. Partier som er oppstillingsberettiget per 2025 er uthevet:

* **A – [[Socialdemokratiet]]
* **B – Radikale Venstre**
* **C – Det Konservative Folkeparti**
* D – [[Nye Borgerlige]] (2016–2024); [[Centrum-Demokraterne]] (1989–2008); [[Venstre (Danmark)|Venstre]] (1943–1968)
* E – [[Retsforbundet]] (1943–1987, 1990)
* **F – Socialistisk Folkeparti** (1960–); [[Bondepartiet]] (1943)
* G – [[De Grønne (Danmark)|De Grønne]] (1987–1990)
* **H – Borgernes Parti** (2025–); [[Det Humanistiske Parti]] (1987, 1990)
* **I – Liberal Alliance** (2008–); [[Socialistisk Arbejderparti]] (1981–1987)
* J – [[Junibevægelsen]] (1994–2009)
* K – [[Kristendemokraterne]] (2004–); [[Danmarks Kommunistiske Parti]] (1945–1988)
* L – [[Danmarks Kommunistiske Parti Marxister-Leninister|Marxistisk-Leninistisk Parti]] (1984–1987); [[Liberalt Centrum]] (1966–1968)
* **M – Moderaterne** (2021–); [[Minoritetspartiet]] (2004–2007); [[Centrum-Demokraterne]] (1973–1988); [[Fredspolitisk Folkeparti]] (1964)
* N – [[Folkebevægelsen mod EU]] (1979–); [[Danmarks Nationalsocialistiske Arbejderparti]] (1943)
* **O – Dansk Folkeparti** (1998–)
* P – [[Fælles Kurs]] (1987–1990); [[Pensionistpartiet]] (1977)
* Q – [[Kristeligt Folkeparti]] (1971–2004)
* R – [[Kommunistisk Arbejderparti]] (1979–1981); [[Dansk Samling]] (1943–1947, 1953, 1964)
* S – [[Slesvigsk Parti]] (1957–1964, 1968–1971)
* U – [[Demokratisk Fornyelse]] (1998); [[De Uafhængige (1953)|De Uafhængige]] (1953–1968)
* **V – Venstre** (1971–), [[Hovedstadens Venstre]] (1947)
* Y – [[Liberal Alliance|Ny Alliance]] (2007–2008); [[Venstresocialisterne]] (1968–1988)
* Z – [[Fremskridtspartiet]] (1973–2001)
* **Æ – Danmarksdemokraterne** (2022–)
* **Ø – Enhedslisten** (1990–)
* **Å – Alternativet''' (2015–)

## Referanser


## Se også
*Politiske partier i Danmark
*Politiske partier på Island
*Politiske partier på Færøyene
John Wise (prest)

**John Wise** (født 15. august 1652, død 8. april 1725) var en kongregasjonistprest og politisk leder i Massachusetts i den amerikanske kolonitiden. Han var kjent for sin politiske aktivitet, særlig for hans protester mot britisk skattelegging, noe han ble arrestert for. Som prest for kirkesognet Chebacco fra 1680 og fram til sin død i 1725 bodde Wise i Ipswich i Massachusetts, ofte kalt for «fødestedet for den amerikanske uavhengighet».

## Liv og virke
Wise var født i Roxbury, i nabolaget av Boston, som sønn av Joseph og Mary (Thompson) Wise. Hans mor var datter av Alice Freeman Thompson Parke.

Han gikk på Roxburys latinskole i West Roxbury, og tok eksamen i 1669. Han kom deretter inn på Harvard College, i dag Harvard University, og tok eksamen i 1673. Han studerte deretter teologi og prekte i Branford i Connecticut og Hatfield i Massachusetts. Den 12. august 1683 ble han ordinert som prest for den nyorganiserte kirkesognet Chebacco som ble dannet ut av Ipswich.

I 1688 ledet Wise borgerne i Ipswich i en protest mot den kongelige guvernør Edmund Andros og koloniskatten.

I 1717 skrev han teksten *A Vindication of the Government of New England Churches* hvor han framhevet hovedprinsippene som ble proklamert i 1776 i USAs uavhengighetserklæring. Calvin Coolidge har referert til John Wise som en av de som inspirerte uavhengighetserklæring og gjorde den mulig i dens utforming. 

Han døde i 1725, 73 år. John Wise Avenue, en vegseksjon av Route 133 i Massachusetts, er navngitt etter ham. Libertyskipet «SS John Wise», som ble sjøsatt den 14. juni 1942 og ble skrapet i 1971, er også navngitt etter ham.

## Verker
* *The churches quarrel espoused*, 1710
* *A vindication of the Government of the New England Churches*, 1717
* *A friendly check from a kind relation*, 1721
* *A word of comfort to a melancholy country*, 1721

## Familie
Den 5. desember 1678 giftet han seg med Abigail Gardner, barnebarn av Thomas Gardner (Roxbury). De fikk syv barn:
#Prost Jeremiah Wise (2. november 1679 – 20. january 1756), gift med Mary Shipway
#Lucy Wise (født ca. 1681 – 5. mars 1727), gift med John White
#John Wise (født ca. 1683 – 31. august 1762), gift med Mary Rogers
#Mary Wise (12. mai 1685 – 23. mars 1735/36) 
#Joseph Wise (16. februar 1686 – 23. september 1745), gift med Martha Appleton
#Amni Ruhami Wise (født ca. 1688 – 6. juli 1749), gift med Mary Ringe
#Henry Wise (født ca. 1697 – 12. november 1775), gift med Mary Wade

Gjennom sin hustru ble John Wise i slekt med en grandonkel av president John Adams.

## Referanser


## Litteratur
*Cook, George Allan (1952): *John Wise: Early American Democrat.* New York: Octagon Books, Inc, 
*Fiske, John (1902): *The Beginnings of New England; Or, The Puritan Theocracy in Its Relations to Civil and Religious Liberty.* Cambridge: Riverside Press,.
*Maine Historical Society (1831): *Collections of the Maine Historical Society.* Portland, Me: Maine Historical Society, online via Google Books

## Eksterne lenker
* Familysearch.org
Iwar Arnstad

**Karl Iwar Arnstad** (født **Andersson**; 10. april 1961 i Hjärtum) er en svenskfødt, norsk informasjonsrådgiver, journalist og politiker (Sp).

Han er sønn av gårdbruker Gösta Andersson og lærer Kerstin Andersson (født Wigrup) i Hjärtum. Moren var medlem av den svenske Riksdagen for Centerpartiet 1974–1985. Selv var han leder i Centerpartiets ungdomsförbund (CUF) 1987–1990. Han giftet seg i 1991 med Eli Arnstad og tok hennes slektsnavn, men er siden skilt. De bodde i Trollhättan før de flyttet til Trøndelag i 1995. De har datteren Ada Arnstad, som har vært leder i den norske Senterungdommen.

Iwar Arnstad var informasjonssjef i Senterpartiet 1995–1997 samt informasjonskonsulent og informasjonssjef i Sør-Trøndelag fylkeskommune 1997–2002. Siden 2002 har han vært seniorrådgiver i enheten for informasjon og samfunnskontakt ved Domstoladministrasjonen.

Han har vært styreleder i Idrettslaget Fram og Stjørdal Brannkasse. Han var medlem av Stjørdal kommunestyre 1999–2003.

## Referanser
Andrea Longo

**Andrea Longo** er navnet til flere personer:

*Andrea Longo (skiløper) (1971–), italiensk kombinertløper og langrennsløper
*Andrea Longo (friidrettsutøver) (1975–), italiensk friidrettsutøver
Andrea Longo (skiløper)

**Andrea Longo** (født 16. november 1971 i Cavalese) er en italiensk tidligere kombinertløper og langrennsløper som representerte GS Fiamme Oro.

Han konkurrerte internasjonalt i årene 1992-2003. I verdenscupen i kombinert var hans beste sammenlagtplassering 15.-plass i 1995/96. Beste plassering i enkeltrenn var 2.-plass i K90 / 15 kilometer i Val di Fiemme 14. januar 1997.

Longo deltok i VM i 1993, 1999, 2001 og 2003, og hadde som beste individuelle plassering 35.-plass i sprint K90 / 7,5 kilometer i Ramsau i 1999 og sprint K116 / 7,5 km i Lahtis i 2001. Han var på det italienske laget som ble nummer 6 i lagkonkurransen i Falun i 1993. Han var med i OL i 1994 og 1998. På Lillehammer i 1994 ble han nummer 44 (av 52 fullførende deltakere) i det individuelle rennet (K90 / 15 kilometer) og var på laget som ble nest sist av 12 lag i lagkonkurransen (K90 / 3 x 10 kilometer). I Nagano (Hakuba) i 1998 ble han nummer 22 i det individuelle rennet (K90 / 15 kilometer).

Han deltok også i langrenn fra 1995 til 2000. Hans beste plassering i enkeltrenn i verdenscupen i langrenn var 43.-plass på 15 kilometer fristil i Val di Fiemme 14. desember 1997.

Andrea Longo ble åtte ganger italiensk mester i kombinert, i 1995, 1996, 1997, 1999, 2000, 2001, 2002 og 2003. I 2000 ble han også italiensk mester i spesielt hopp.

## Kilder
*  Andrea Longo – Profil og resultatoversikt hos FIS (kombinert, besøkt 16. oktober 2011)
*  Andrea Longo – Profil og resultatoversikt hos FIS (langrenn, besøkt 16. oktober 2011)
* Sports Reference: Andrea Longo  (besøkt 16. oktober 2011)
* Federazione Italiana Sport Invernali: Combinata nordica, l'albo d'oro dei Campionati Italiani (italienske mestere i kombinert, italiensk, besøkt 16. oktober 2011)
* Federazione Italiana Sport Invernali: Salto speciale, l'albo d'oro degli Assoluti (italienske mestere i spesielt hopp, italiensk, besøkt 16. oktober 2011)

## Eksterne lenker
*
Otto Dahl

**Otto Dahl** (1914–1978) var en norsk skatterevisor og Arbeiderpartiet-politiker fra Hamar. Han var stortingsrepresentant for Hedmark i fire perioder 1954–1969.
## Liv og virke
Han ble født på Hamar som sønn av barbermester Erling Ragnvald Andersen og Agnes Finstad. Han tok middelskole i 1931 og handelsskole i 1933, i tillegg til at han tok diverse regnskaps- og revisjonskurs. I perioden 1933 til 1935 var han ansatt som assistent hos kemner- og borgermesterkontoret i Hamar, før han fra sistnevnte år og frem til 1942 var assistent ved Hedmark skatteinspektørkontor. Fra 1942 til 1947 var han ansatt som regnskapkontrollør, og fra 1947 til 1970 var han ansatt som bedriftsrevisor, begge stillinger ved samme sted. Fra 1970 til 1978 hadde han stillingen som fylkesrevisor i Hedmark.

Lokalpolitisk var Dahl medlem av Hamar formannskap fra 1945 til 1947, varamedlem frem til 1951, og deretter som medlem igjen fra 1951 og frem til 1959. For Arbeiderpartiet hadde han en rekke lokalpolitiske verv. Han var formann i Hedmark Arbeiderparti fra 1953 til 1954. Han var også aktiv innen andre mindre offentlige verv samt i andre organisasjoner for øvrig.  

Dahl ble valgt inn på Stortinget som 8. representant etter Stortingsvalget 1953 fra valgkretsen *Hedmark*, hvor han fungerte som medlem av fullmaktskomiteen, den forberedende fullmaktskomité, administrasjonskomiteen og militærkomiteen. Han ble gjenvalgt for første gang som 7. representant ved valget i 1957, hvor han da var medlem av den utvidede utenriks- og konstitusjonskomité, nestformann i militærkomiteen og sekretær i fullmaktskomiteen. Dahl ble gjenvalgt for andre gang som 4. representant ved valget i 1961, hvor han var nestformann i militærkomiteen, medlem av en forberedende fullmaktskomité, sekretær i fullmaktskomiteen og medlem av den utvidede utenriks- og konstitusjonskomité. 

Hans tredje og siste periode kom da han ble gjenvalgt ved Stortingsvalget 1965, hvor han var varamedlem i valgkomiteen og medlem av sosialkomiteen. Samtidig var han også varasekretær ved Odelstinget fra 1956 til 1961. Otto Dahl døde i januar 1978 i en alder av 63 år og ble begravet i hjembyen Hamar.

* Fullmaktskomiteen: 1956–1958 (medlem), 1958–1961 og 1961–1965 (sekretær)
* Den forberedende fullmaktskomité: 1957 og 1965 (medlem)
* Administrasjonskomiteen: 1954 (medlem)
* Militærkomiteen: 1954–1958 (medlem), 1958–1961 og 1961–1965 (nestformann)
* Den utvidede utenriks- og konstitusjonskomité: 1958–1961 og 1961–1965 (medlem)
* Valgkomiteen: 1967–1969 (varamedlem)
* Sosialkomiteen: 1965–1969 (medlem)

## Eksterne lenker
*
Andreas Wormdahl

**Andreas Wormdahl** (1911–2001) var en norsk arbeiderparti-politiker fra Trondheim og Orkanger. Han var stortingsrepresentant for Sør-Trøndelag i tre perioder fra 1958 til 1969. Utom Stortinget arbeidet han som forretningsfører for Sør-Trøndelag Arbeiderparti fra 1946 og E.C. Dahls stiftelse fra 1969.

## Liv og virke
Andreas var sønn av lærer Anders Wormdahl (1874–1911) og modist og pianist Johanne Pedersen (1878–1963). Han tok middelskolen som privatist i perioden 1926–1927. I unge år arbeidet han som  sjømann, anleggsarbeider, bygningsarbeider og smelteverksarbeider fra 1927 til 1945. Mens han bodde i Orkanger var han medlem av kommunestyret i to perioder 1934&ndash;1940, formann i Orkanger arbeidsmannsforening, formann i Orkanger arbeiderparti 1932-1945 og i flere andre kommunale verv. 

Fra 1946 var han ansatt som sekretær og forretningsfører i en kombinert stilling for Trondheim forente arbeiderparti og Sør-Trøndelag Arbeiderparti.

Han ble stortingsmann i 1958. I sin første periode på Stortinget satt han i Militærkomiteen, deretter Sosialkomiteen og i tredje periode i Utenriks- og konstitusjonskomiteen. Etter tiden på Stortinget var han økonomisjef ved E.C. Dahls stiftelse i Trondheim fra 1969 til 1979.

Hans dattter Jorunn Wormdahl Asbøll var ordfører i Orkdal i 1987.
## Referanser


## Eksterne lenker
*
Helena Wolińska-Brus

**Helena Wolińska-Brus** (født *Fajga Mindla Danielak* 27. februar 1919 i Warszawa i Polen, død 26. november 2008 i Oxford i England) var en militær aktor med graden *podpułkownik* (oberstløytnant) i det polske kommunistregimet som var involvert i en rekke politiske skueprosesser mot polske motstandsfolk på 1950-tallet.

## Liv og virke
### Bakgrunn
Helena Wolińska kom fra en jødisk familiebakgrunn i Warszawa, hvor hun senere giftet seg med Włodzimierz Brus (født Beniamin Zylberberg). De ble atskilt under den tyske okkupasjpon av Polen etter at Wolińska-Brus klarte å rømme fra Warszawaghettoen. 

### Kommunistisk aktivist, så anklagemyndighet
Hun sluttet seg til den kommunistiske folkegarden og ble elskerinnen til dens kommandør, Franciszek Jóźwiak, som hun så giftet seg med i 1942, overbevist om at hennes første mann var død og hun var blitt enke. Men i 1944 traff hun ham igjen, og i 1956 giftet de seg igjen, etter at hun hadde skilt seg fra  Jóźwiak, som i mellomtiden var blitt assisterende minister for det stalinistiske hemmelige politi (1945–1949) og medlem av det polske kommunistiske partis Politbyrå (til 1968). 

Helena Wolińska-Brus var involvert i en rekke politiske skueprosesser mot polske motstandsfolk på 1950-tallet. Hun var medansvarlig for arrestasjonene og henrettelsene av en rekke sentrale motstandsledere i Armia Krajowa. Blant andre forbrytelser var hun ansvarlig for drapet på motstandslederen Emil August Fieldorf. 

Hun mistet sin stilling som aktor i den polske oktober i 1956.

Fra 1999 var hun ettersøkt for forbrytelser i stalintiden og folkemord, og begjært utlevert av Polen fra Storbritannia. 

Helena Wolińska-Brus og hennes første ektemann forlot Polen i 1968 etter den politiske krisen dette året, og de bodde siden i Storbritannia. Wlodzimierz Brus ble professor i økonomi ved University of Oxford og døde i 2007. Wolińska-Brus fikk britisk statsborgerskap og bodde i Oxford til sin død.

Den 20. november 2007 ble det utstedt en europeisk arrestordre på Helena Wolińska-Brus.

Hun døde uten å ha blitt stilt for retten og ble begravet på ukjent sted. Formodentlig for å unngå episoder, ble hun gravlagt to dager før den kunngjorte begravelsesseremoni (5. desember 2008), i en privat seremoni på Wolvercote Cemetery i Oxford, med bare noen få familiemedlemmer nærværende.

## Referanser


## Litteratur
* 
* 
* 
*   – a brief review of the case brought against Wolińska-Brus
*
Emil August Fieldorf

**Emil August Fieldorf** (født 20. mars 1895 i Kraków, død 24. februar 1953 i Warszawa) var en polsk brigadegeneral, motstandsleder under andre verdenskrig, og nestkommanderende for Armia Krajowa fra oktober 1944 til januar 1945.

## Liv og virke
### Bakgrunn
Emil August Fieldorfs forfedre var delvis tysk. He was born on March 20, 1895 in Kraków. Der gikk han på et mannskollegium og begynte etterpå på presteseminar. Men i 1910 sluttet han seg i en polsk paramilitær uavhengighetsgruppe, som han ble fullt medlem av i 1912.

### Militær
Emil August Fieldorf begynte sin militære karriere ved utbruddet av første verdenskrig. Etter det tyske overfall på Polen i 1939 og ødeleggensen av den polske hær, flyktet han til Frankrike, der han trådte inn i *1. polske korps*. 

Fra 1940 til 1942 oppholdt Fieldorf seg i det okkuperte Polen og var der aktiv i den polske undergrunnsbevegelse og motstandshær Armia Krajowa. Hans dekknavn var på denne tid *Nil*. På hans ordre ble SS-general Franz Kutschera drept den 2. februar 1944 av *[[Szare Szeregi]]* («De grå geledd»).

Den 7. mars 1945 ble han arrestert av sovjetiske NKVD-styrker i Milanówek, feilaktig identifisert som *Walenty Gdanicki* og sent til en slavearbeidsleir i Uralfjellene. 

Han ble sluppet fri i 1947 og kom tilbake til Polen, hvor han levde under det falske navnet. Stalinistregimet, som forfulgte tidligere motstandsfolk som var lojale til eksilregjeringen i London, offentliggjorde et tilbud om amnesti i 1948. Dette var imidlertid bare en felle for å ta til fange motstandsfolk, og etter at Fieldorf meldte seg til myndighetene ble han arrestert. Til tross for at han ble torturert, nektet han å samarbeide med kommunistene. Han ble anklaget av den kommunistiske aktoren Helena Wolińska-Brus for å være «en fascistisk-hitleristisk kriminell», og etter en politisk skueprosess fikk han dødsdom 16. april 1952 av den kommunistiske dommeren Maria Gurowska. 

Den 24. februar 1953 ble han hengt i det beryktede Mokotówfengselet i Warszawa.

Det er ukjent hvor han ble gravlagt, men i 2009 mente en britisk avis å vite at han var gravlagt i en massegrav i Warszawa sammen med 248 andre drepte polske patrioter. I 1989 ble dommen erklært ugyldig og i 2006 ble han posthumt tildelt Den hvite ørns orden av president Lech Kaczyński.

Fra 1999 krevde Polen utlevering av Helena Wolińska-Brus fra Storbritannia, hvor hun bodde, som ble anklaget for stalinistiske forbrytelser med en strafferamme på ti års fengsel, men hun døde i 2008 uten å ha blitt utlevert eller stilt for retten.

I mai 2009 hadde den polske filmen *Generał Nil*, som handler om Fieldorfs liv, premiere (Nil var Fieldorfs dekknavn under andre verdenskrig).

## Referanser


## Litteratur
* Jerzy Lerski: *Historical Dictionary of Poland 966–1945.* Greenwood Press, Westport (USA) 1996, ISBN 0-313-26007-9, S. 140.
* Gerhard Gnauck: *Von der Würde in Zeiten der Folter.* In: *[[Die Welt]]* vom 12. Mai 2009 (online)
* Bernhard Chiari: *Die polnische Heimatarmee.* München 2003, ISBN 3-486-56715-2, S. 722.
Henry Cejudo

**Henry Carlos Cejudo** (født 9. februar 1987 i Los Angeles i California i USA) er en amerikansk tidligere bryter og MMA-utøver. Som bryter stilte han i fri-stil i 60-kilosklassen. Han representerte USA under Sommer-OL 2008 der han vant gullmedalje. Som MMA-utøver var han tittelholder i UFC i vektklassene fluevekt og bantamvekt. Han er den eneste som har vunnet både OL-gull i bryting og tittelbelte i UFC.

Etter å ha vunnet UFCs bantamvektstittel utropte han seg selv til tidenes fremste kampsportutøver på grunnlag av sitt OL-gull i bryting og tittelbelter i to forskjellige vektklasser innen verdens fremste MMA-organisasjon.

Cejudo fikk kritikk for å bidra til å sportsvaske Ramzan Kadyrov, da han i november 2022 besøkte den tsjetsjenske diktatoren sammen med MMA-utøverne Kamaru Usman og Justin Gaethje på et tidspunkt Kadyrov var aktivt involvert i Russlands invasjon av Ukraina.

## MMA-meritter

## Referanser




## Eksterne lenker
*
Ramazan Sahin

**Ramazan Şahin** (født 8. juli 1983) er en tyrkisk bryter som bryter i fri-stil i 66-kilosklassen. Han representerte Tyrkia under Sommer-OL 2008 der han tok gullmedaljen.

## Eksterne lenker
*
Space Invaders

***Space Invaders*** er ett av de mest berømte arkadespillene. Varianter av dette finnes fortsatt i samlinger av enkle videospill. Spillet ble programmert av Tomohiro Nishikado i 1978 med Taito som utgiver.

## Spillerens oppgave
Spilleren styrer en kanon som flytter seg sidelengs fra høyre til venstre lengst ned på skjermen. Ovenifra på skjermen kommer det ett antall fiendtlige aliens i formasjon som flytter seg fra side til side mens de sakte flytter seg nedover.

Spillerens oppgave er å skyte alle angriperne før noen av dem kommer ned til marken. Desto færre fiender, desto fortere flytter de seg men hele tiden med samme innbyrdes posisjoner som de hadde fra begynnelsen. Fiendene kan iblant skyte tilbake men uten å sikte. I visse varianter av spillet har spilleren beskyttelse i form av hus som gradvis ødelegges når de blir truffet av angriperne eller spilleren selv.

Ett rykte påstår att grunnen til den økende akselerasjonen var att de originale spillemaskinene ikke hadde prosessorkraft nok for å flytte alle fiender med full hastighet men ettersom flere og flere fiender forsvant ble det mer prosessortid tilgjengelig for de fiender som var igjen.

## Spill i serien
* **Space Invaders**
* Space Invaders Part II (1979)
* Return of the Invaders
* ajestic Twelve: The Space Invaders Part IV (1990)
* Space Invaders DX (1994)
* Akkan-vaders (1995)
* Space Invaders Extreme (2008) Nintendo DS, PlayStation Portable.
## Referanser


## Eksterne lenker
*
Lichtenberg (ortsteil)

**Lichtenberg** er en ortsteil i bydelen Lichtenberg i Berlin.
 
## Etymologi
Navnet Lichtenberg henspiller på at den første bosettingen lå på en høyde med gode solforhold. Det tyske ordet *Licht* betyr *lys*, og *Lichtenberg* kan slik sammenliknes med det norske stedsnavnet *Solberg*. 

## Historie
En landsby ved navn Lichtenberg ble grunnlagt på 1200-tallet. Lichtenberg ligger i landskapet Barnim og var den gangen omgitt av et tynt befolket landbruksområde øst for byen Berlin. Først mot slutten av 1800-tallet steg innbyggertallet i takt med utbyggingen av industrivirksomheter i området. I 1907 var Lichtenberg blitt så stor at den ble gitt bystatus. Ved reformen i 1920 ble imidlertid Lichtenberg innlemmet i Stor-Berlin.

Etter murens fall i 1990 ble industrivirksomheten i området skrittvis nedlagt, da produktene som ble laget her ikke var konkurransedyktige. Det gjenværende næringsliv er mindre håndverksbedrifter. Etterhvert har det kommet til handelsbedrifter, bl.a. et IKEA-utsalg.

Zentralfriedhof Friedrichsfelde som tidligere tilhørte Friedrichsfelde kom etter en endring av ortsteilenes grenser i 2001 innenfor Lichtenbergs område. Her finnes *Gedenkstätte der Sozialisten,* hvor en rekke av Berlins og Tysklands kjente sosialister og kommunister ligger begravet.

## Bildegalleri

Fil:Coat of arms de-be lichtenberg 1987.png|Lichtenbergs våpenskjold
Fil:Kirche-Berlin-Lichtenberg.jpg|Landsbykirken på Loeperplatz
Fil:B-Friedrichsfelde Zentralfriedhof 03-2015 img01 Gedenkstaette.jpg|Zentralfriedhof Friedrichsfelde finnes i Lichtenberg. 


## Referanser


## Eksterne lenker
*
Revazi Mindorashvili

**Revazi Mindorashvili** (født 1. juli 1976) er en georgisk bryter som bryter i fri-stil i 74-kilosklassen. Han representerte Georgia under Sommer-OL 2008 der han tok gullmedaljen.

## Eksterne lenker
*
Artur Taymazov

**Artur Taymazov** (født 20. juli 1979) er en usbekisk bryter som bryter i fri-stil i 120-kilosklassen. Han har gull fra Sommer-OL 2004, og sølv fra Sommer-OL 2000. Taymazov ble opprinnelig kåret til olympiske mester også i Sommer-OL 2008 og Sommer-OL 2012, men ble senere diskvalifisert og fratatt begge gullmedaljene etter at retesting av dopingprøvene var positive.

## Referanser


## Eksterne lenker
*
Andrea Minguzzi

**Andrea Minguzzi** (født 1. februar 1982) er en italiensk bryter som bryter i gresk-romersk-stil i 84-kilosklassen. Han representerte Italia under Sommer-OL 2008 der han tok gullmedaljen.

## Referanser


## Eksterne lenker
*
Chen Zi’ang

**Chen Ziang** (forenklet kinesisk: 陈子昂, tradisjonell kinesisk: 陳子昂, pinyin: *Chén Zĭáng*, Wade-Giles: *Ch‛en Tzŭ-ang*, ofte stavet **Chen Zi'ang**, født 661 i fylket Shehong i dagens Suining i provinsen Sichuan i Kina (eller i 656), død 702) var en kinesisk dikter under Tangdynastiet. Han var toneangivende for selve den dikterstilen saom i ettertiden oppfattes som karakteristisk for Tang-tiden. Blant hans etterfølgere i denne diktemåten var diktere som Wang Wei, Li Bai og Du Fu.  

Chen Zi'ang var rikmannssønn, og tok jinshi-eksamen i hovedstaden i en alder av 24 år. Han promoverte aktivt seg selv og sin dikterkunst. 

Han var en viktig rådgiver for keiserinne Wu Zetian, og mente at dikterkunsten måtte reflektere det virkelige liv. Slik fikk hans diktning politiske og sosiale undertoner. Dette kan ha vært grunn til at han senere ble utsatt for stadige forfølgelser og fengslinger av Wu Sansi.

Chen Zi'ang er kjent for en samling av 38 dikt, *Ganyu* (感遇), skrevet med enklere vokabular og typisk for tidens poesi, og sterkt preget av taoismen. Hans diktning er representert i den viktige 1700-talls-antologien *[[Tre hundre Tang-dikt]]*.

## Referanser


## Litteratur
*John C. H. Wu: *The Four Seasons of Tang Poetry*. Rutland, Vermont: Charles E. Tuttle, 1972. ISBN 978-0804801973
*Zhu Xiaoyin: *The Reason for Chen Zi'ang's Death* (关于陈子昂的死因) 1983
Julie Brodtkorb

**Julie Margrethe Brodtkorb** (født 1974) er en norsk næringslivsleder og tidligere politiker (H). Fra mai 2017 er hun administrerende direktør i Maskinentreprenørenes forbund. Hun er også leder av representantskapet i Norges Bank og var leder i Kringkastingsrådet 2018–2021. 

## Bakgrunn og virke
Hun vokste opp på Singsaker i Trondheim som datter av gynekolog Christian Johannes Brodtkorb og tannlege Brit Brodtkorb (født Lea). Hennes oldefar på farssiden var lege og direktør ved E.C. Dahls fødestiftelse Christian Johannes Brodtkorb.

Brodtkorb gikk Trondheim katedralskole og er utdannet siviløkonom fra Norges handelshøyskole fra 1999. Hun var praktikant i Geelmuyden Kiese fra 1999 til 2001 og markedssjef i bredbåndsselskapet Utfors i 2001.

Hun ble med i Unge Høyre mens hun ennå bodde i Trondheim. I 2001 ble hun ansatt i Høyres stortingssekretariat, først som nærings- og finanspolitisk rådgiver, senere som sekretariatets nestleder, og fra 2007 til 2009 som kommunikasjonssjef. Hun var også Erna Solbergs stabssjef og personlige rådgiver.

Fra 2011 til 2013 var Brodtkorb administrerende direktør i kommunikasjonsbyrået JKL i Oslo.

Fra 2010 til 2016 var Brodtkorb leder i Høyres Kvinneforum og medlem av Høyres arbeidsutvalg. Hun var innvalgt i Oslo bystyre fra 2011 til 2015. Hun var statssekretær for statsminister Erna Solberg og stabssjef ved Statsministerens kontor fra oktober 2013 til april 2017. 

Fra mai 2017 er Julie Brodtkorb administrerende direktør i Maskinentreprenørenes forbund. 

I desember 2017 ble Brodtkorb leder av representantskapet i Norges Bank. Hun var oppnevnt av regjeringen som leder av Kringkastingsrådet for perioden 2018–2021.

## Referanser




## Eksterne lenker
* 
*
Petrad

**Petrad** er en norsk stiftelse med formål å utvikle og gjennomføre opplæringsprogram i petroleumsforvaltning for ledere innen petroleumsvirksomhet i utviklingsland og land med overgangsøkonomi.

Stiftelsen har aktiviteter innenfor kunnskapsoverføring innen petroleumssektoren i Afrika, Asia, Latin-Amerika og Øst-Europa. Petrad arrangerer seminarer og kurs, driver institusjonsutvikling og rådgiving mot myndigheter.

Petrad utfører hovedsakelig oppdrag på vegne av Utenriksdepartementet, Olje- og energidepartementet, Direktoratet for utviklingssamarbeid og andre offentlige institusjoner.

## Eksterne lenker
*
Marcello Bazzana

**Marcello Bazzana** (født 4. juli 1953, død januar 2011) var en italiensk skihopper og kombinertløper som representerte GS Fiamme Gialle.

Han deltok i tre av de fire rennene i den tysk-østerrikske hoppuka 1974/75, med 49.-plass i Garmisch-Partenkirchen 1. januar 1975 som beste plassering. Han ble sist av 60 deltakere i storbakken i VM i Falun i 1974. I OL i Innsbruck i 1976 ble han nummer 38 i normalbakken i Seefeld og 51 i storbakken i Innsbruck, begge av 55 deltakere.

Marcello Bazzana ble italiensk mester i skihopping i 1976. I 1974 ble han nummer 2 i det italienske mesterskapet i kombinert.

## Kilder
*  Marcello Bazzana – Profil og resultatoversikt hos FIS (spesielt hopp, ikke fullstendig, besøkt 16. oktober 2011)
* Sports Reference: Marcello Bazzana  (besøkt 16. oktober 2011)
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, s. 166
* Federazione Italiana Sport Invernali: Salto speciale, l'albo d'oro degli Assoluti (italienske mestere i spesielt hopp, italiensk, besøkt 16. oktober 2011)
* Federazione Italiana Sport Invernali: Combinata nordica, l'albo d'oro dei Campionati Italiani (italienske mestere i kombinert, italiensk, besøkt 16. oktober 2011)

## Referanser


## Eksterne lenker
*